HEPREALAISIA NÄKÖKULMIA
Raamatulliset syysjuhlat 2/2
Haluan viedä loppuun edellisen opetusjaksoni.
Käsitellään vielä joitakin asioita.
Moniko teistä uskoo profetioihin?
Kuinka monen mielestä Sananlaskut ovat profeetallista Sanaa?
Sananlaskujen luku 7 on erityisen profeetallinen.
Tiesittekö, että Sananlaskujen luku 7 kertoo lopun ajoista?
Sananl. 7:1-3: -
"Poikani, noudata minun sanojani ja kätke mieleesi minun käskyni.
Noudata minun käskyjäni, niin saat elää, -
säilytä opetukseni kuin silmäteräsi.
Sido ne kiinni sormiisi, kirjoita ne sydämesi tauluun."
Kuinka moni haluaisi olla Jumalan silmäterä?
Jumala haluaa, että otamme tooran omaksi silmäteräksemme.
Toora-sanan kääntäminen on ongelmallista.
Toora merkitsee itseasiassa hallitsemista.
Se merkitsee myös opettamista.
Se tarkoittaa myös jousella ampumista ja tähtäämistä, -
maaliin osumista.
Sana synti taas merkitsee usein ohi ampumista.
Näet nuolet tässä taulussa.
Synti tarkoittaa maalin ohi ampumista.
Toora merkitsee maaliin osumista.
Miksi haluaisimme poistaa ohjeet, joiden avulla osumme maaliin?
Katsomme Sananlaskujen lukua 7.
Sananl. 7: 4-10: -
"Sano viisaudelle: 'Sinä olet sisareni', -
kutsu ymmärrystä sukulaiseksi, -
että varjeltuisit irstaalta naiselta, vieraalta vaimolta..."
Tuo nainen viittaa Ilmestyskirjan porttoon.
"'...joka sanoillansa liehakoitsee.'
Hän kulki katua erään naisen kulmaukseen ja asteli -
hänen majaansa päin päivän illaksi hämärtyessä, yön aikana, pimeässä."
Tässä on viittaus vaivanajan pimeyteen.
"Ja katso, nainen tulee häntä vastaan, -
porton puvussa, kavala sydämeltä."
Jakeessa 14 sanotaan: -
"Minun oli uhrattava yhteysuhri, -
tänä päivänä olen täyttänyt lupaukseni."
Hän on uskonnollinen portto.
Katsotaanpa, miten teksti jatkuu.
Katsomme nyt Markuksen evankeliumin lukua 13:34.
Siinä puhutaan Ihmisen Pojasta.
"On niinkuin muille maille matkustaneen miehen: -
kun hän jätti talonsa ja antoi palvelijoilleen vallan, -
kullekin oman tehtävänsä, käski hän myös ovenvartijan valvoa."
Ihmisen Poika lähtee pitkälle matkalle.
Hän antaa vallan palvelijoilleen.
Saman näemme Matteuksen evankeliumin luvussa 25:14-15: -
"Sillä tapahtuu, niinkuin tapahtui, -
kun mies matkusti muille maille: hän kutsui palvelijansa -
ja uskoi heille omaisuutensa; yhdelle hän antoi viisi leiviskää -
toiselle kaksi ja kolmannelle yhden, -
kullekin hänen kykynsä mukaan, ja lähti muille maille."
Otamme nyt Matteuksen evankeliumin luvun 20 jakeet 1 ja 11: -
"Sillä taivasten valtakunta on perheenisännän kaltainen, -
joka varhain aamulla lähti ulos -
palkkaamaan työmiehiä viinitarhaansa."
Jeshua, Jeesus, Ihmisen Poika, matkusti siis kauas -
ja antoi erilaisia leivisköitä palvelijoilleen.
Kuka oli hyvä perheenisäntä?
Jeesus on perheenisäntä.
Menemme nyt Sananlaskuihin. Luku 7:18-20.
Babylonialainen portto sanoo miehelle: -
"Tule, nauttikaamme lemmestä aamuun asti, -
riemuitkaamme rakkaudesta. Sillä mieheni ei ole kotona, -
hän meni matkalle kauas. Rahakukkaron hän otti mukaansa -
ja tulee kotiin vasta täydenkuun päiväksi."
Englanninkielinen käännös sanoo myös perheenisäntä.
Näemme tästä, että paholainen ja portto tiesivät, -
että Jeesus tulee takaisin ennalta määrättynä päivänä.
Tiedättekö, mitä "edeltämäärätty päivä" on hepreaksi?
Voitte tarkistaa sanakirjastakin.
Se on juutalaisten täydenkuun juhla, -
lehtimajanjuhla.
Jopa paholainen tietää, että Jumalalla on ennaltamäärätyt ajat.
Teemme yhteenvedon ensimmäisestä opetusjaksosta.
Todella paljon asioita tapahtuu pasuunansoiton juhlan aikaan, -
mutta ne toteutuvat eri vuosina.
Tarkastelemme nyt "jom kippuria", sovituspäivää, profeetallisesti.
Kristuksen piti kuolla, ennen kuin hänet haudattiin.
Hänet piti haudata, ennen kuin Hän nousi ylös kuolleista.
Hänen piti nousta kuolleista, -
ennen kuin voitiin viettää helluntaita.
Asiat toteutuivat siis tietyssä järjestyksessä.
Samoin syysjuhlat toteutuvat tietyssä järjestyksessä.
Ensimmäinen juhla on pasuunansoiton juhla.
Jonakin vuonna vaivanaika alkaa pasuunansoiton päivänä.
Seuraava juhla on jom kippur eli sovituspäivä.
Miten sovituspäivä eroaa pääsiäisestä?
Miksi Jeesus ei kuollut sovituspäivänä?
Mihin sovituspäivää edes tarvitaan, -
koska Jeesus kuoli pääsiäisenä?
Se on hyvä kysymys.
Katsotaan, mitä eroavaisuuksia näillä juhlilla on.
Pääsiäisenä iso joukko ihmisiä pääsi pois Egyptistä.
Joukossa oli sekä juutalaisia että muukalaisia.
Pääsiäinen puhuu yksilön pelastumisesta.
Sovituspäivä ja lehtimajanjuhla kertovat kansan lunastuksesta.
Jonakin vuonna sovituspäivänä -
Israelin kansa ymmärtää, kuka Messias on.
Se tapahtuu jonain sovituspäivänä vaivanajan alkamisen jälkeen.
Viime kerralla opetin pasuunansoiton juhlasta.
Nyt puhumme sovituspäivästä ja lehtimajanjuhlasta.
Etenemme nopeasti, joten kirjoittakaa raamatunkohdat ylös.
Aloitamme 3. Moos. 16:16-17:stä.
Tässä puhutaan sovituspäivästä.
Jae 17 on tärkein: -
"Älköön yhtään ihmistä olko ilmestysmajassa, -
kun hän tulee toimittamaan sovitusta pyhimmässä."
Tämä päättyy siihen, että Aaron toimittaa itsellensä, -
perheellensä ja koko Israelille sovituksen.
Sovituspäivä oli ainoastaan Israelille, ei muille kansoille.
2. Moos. 19:6:ssa -
Jumala sanoi Moosekselle, että Hän haluaa -
Israelin olevan pappisvaltakunta, kuningaskunta ja pyhä kansa.
Mitä papit tekevät? He toimivat välimiehinä.
He rukoilevat kansan puolesta.
Kuvassa näkyy vedenpaisumus, sade ja arkki.
Toisessa kuvassa on Jaakob ja tikapuut.
Vedenpaisumuksesta Jaakobin oli noin 500 vuotta.
Vedenpaisumuksesta Mooseksen aikaan oli noin tuhat vuotta.
Tuhat vuotta oli siis kulunut vedenpaisumuksesta Moosekseen.
Katsotaan 1. Moos. 10:32, -
jossa puhutaan vedenpaisumuksen jälkeisestä ajasta: -
"Nämä olivat Nooan poikien heimot -
sukukuntiensa ja kansakuntiensa mukaan;
ja niistä haarautuivat kansat maan päälle -
vedenpaisumuksen jälkeen."
Kansakunnat jaettiin tuhat vuotta ennen Mooseksen aikaa.
Luetaan 5. Moos. 32:8: -
"Kun Korkein jakoi perinnöt kansoille, -
kun hän erotteli ihmisten lapset, -
silloin hän määräsi kansojen rajat israelilaisten luvun mukaan."
Mutta Israelin kansaa ei vielä ollut, kun hän jakoi kansakunnat.
Aabraham tuli vasta viisisataa vuotta myöhemmin.
Jo Nooan aikoina Jumala päätti, -
että Jaakobin perhe, yhteensä 70 henkeä, lähtisi Egyptiin.
1. Moos. 10:ssä -
Jumala jakoi maailman 70 kansakuntaan.
Jumala halusi yhden kansakunnan esirukoilevan -
muun maailman puolesta, koska Hän rakastaa koko maailmaa.
Jom kippurina Israelin kansan piti pyytää sovitusta itselleen -
ja viisi päivää myöhemmin koko maailman puolesta.
4. Moos. 29:12-13:ssa kerrotaan, -
että lehtimajanjuhlan aikana piti uhrata 70 härkää -
70 kansakunnan puolesta.
Koska israelilaiset olivat pappeja, -
heidän piti ensin pyytää sovitusta itselleen.
Sen jälkeen heidän oli pyydettävä sovitusta muille kansakunnille -
ja uhrata 70 härkää niiden puolesta.
Mutta eikö vihollinen olekin ovela?
Se sai kansat hävittämään juuri sen paikan, -
jossa koko maailma sovitettiin.
Jos kansat olisivat ymmärtäneet sen, -
ne olisivat koonneet armeijansa suojelemaan paikkaa.
Vielä tänäkin päivänä muut kansat haluavat tuhota Israelin.
Ne eivät ymmärrä, että Jumala on asettanut Israelin sinne -
koska Hän haluaa käyttää Israelia sovitustyönsä välikappaleena.
Katsotaan Matt. 25:32.
Tässä tutussa jakeessa Jeesus erottaa lampaat vuohista.
Siinä ei erotella yksilöitä, -
vaan lampaat ja vuohet tarkoittavat kansoja.
"Ja hänen eteensä kootaan kaikki kansat, -
ja hän erottaa toiset toisista, -
niinkuin paimen erottaa lampaat vuohista."
Hän kertoo tässä, kuinka Ruotsi kohteli Israelia -
tai miten USA kohteli sitä.
Koko luku käsittelee sitä, miten kansat kohtelivat Israelia -
ja Jumala tuomitsee ne sen perusteella.
Kuinka moni on huomannut pasuunan- soiton juhlan Ilmestyskirjassa?
Puhutaanko Ilmestyskirjassa pasuunoista?
Pasuunoiden soitto kuuluu läpi koko kirjan.
Miten on, löydämmekö sovituspäivän Ilmestyskirjasta?
Ymmärrämme Ilmestyskirjaa paremmin, -
kun tunnemme sovituspäivän perinteet.
Siksi meidän tarvitsee ymmärtää heprealaiselta näkökulmalta, -
mitä taivaassa tapahtuu.
Muistatteko, kun Jumala pyysi Moosesta tekemään -
ilmestysmajan taivaassa olevan mallin mukaan?
Eikö pidäkin paikkansa?
Toisin sanoen taivaassa on joka vuosi sovituspäivä.
Maan päällä on vain varjo siitä, mitä taivaassa tapahtuu.
Vaikka meillä ei ole temppeliä, sellainen on taivaassa, -
ja alkuperäiset juhlat jatkuvat siellä yhä.
Nämä olivat esimerkkejä tulevaisisita.
Nyt katsomme sovituspäivää Ilmestyskirjasta.
Katsomme Ilm. 11:18-19:ää.
Puhuimme pasuunansoiton juhlasta tuomion päivänä, -
kuinka kirjat avattiin ja sovituspäivänä kirjat suljettiin.
Miten usein ylipappi pystyi menemään kaikkeinpyhimpään?
Kerran vuodessa.
Katsomme nyt Ilmestyskirjan lukua 11:18-19: -
"Ja pakanakansat ovat vihastuneet, mutta sinun vihasi on tullut, -
ja tullut on aika tuomita kuolleet ja maksaa palkka -
sinun palvelijoillesi profeetoille ja pyhille ja niille, -
jotka sinun nimeäsi pelkäävät..."
Pasuunansoiton juhla näkyy Ilmestyskirjasta, -
ja tästä näkyy myös sovituspäivä, -
jolloin annetaan tuomiot ja jaetaan palkinnot.
Ilm. 11:19: "Ja Jumalan temppeli taivaassa aukeni, -
ja hänen liittonsa arkki näkyi hänen temppelissään..."
Liitonarkki näkyy silloin, kun esirippu on auki, -
ja se tarkoittaa sovituspäivää.
Psalmissa 141:2 Daavid sanoo: -
"Minun rukoukseni olkoon suitsutusuhri..."
Näemme, että rukous ja suitsutus- uhri kuuluvat yhteen.
Katsomme nyt 3. Mooseksen kirjan lukua 16.
Se, mitä tapahtui maan päällä, toteutui samaan aikaan taivaassa.
3. Moos. 16:12-14:ssa -
Aaron ottaa hiilipannun täyteen tulisia hiiliä alttarilta.
Sen jälkeen hän ottaa käteensä hyvänhajuista suitsuketta.
Hän vie ne esiripun sisäpuolelle.
Jae 13: "Ja hän pankoon suitsukkeen tulen päälle Herran eteen, -
niin että suitsutus pilvenä peittää -
lain arkin päällä olevan armoistuimen..."
Jae 14: "...ja armoistuimen eteen hän pirskoittakoon -
sormellansa verta seitsemän kertaa."
Hän hakee hiilipannun täyteen tulisia hiiliä alttarilta.
Katsomme seuraavaksi Ilmestyskirjan lukua 8:1-6.
Siinä kerrotaan seitsemännestä sinetistä -
ja seitsemästä enkelistä, joilla on seitsemän pasuunaa.
Ilm. 8:3: "Ja tuli eräs muu enkeli ja asettui alttarin ääreen -
pitäen kultaista suitsutusastiaa, -
ja hänelle annettiin paljon suitsukkeita -
pantavaksi kaikkien pyhien rukouksiin kultaiselle alttarille."
Jae 4: "Ja suitsukkeiden savu nousi pyhien rukousten kanssa -
enkelin kädestä Jumalan eteen."
"Ja enkeli otti suitsutusastian ja täytti sen alttarin tulella..."
Juuri näin sanottiin 3. Mooseksen kirjassa.
Sanoin aikaisemmin, ettei kukaan saanut mennä ilmestysmajaan.
Katsotaan 3. Moos. 16:17: -
"Älköön yhtään ihmistä olko ilmestysmajassa, -
kun hän [Aaron] tulee toimittamaan sovitusta pyhimmässä."
Ilm. 15:4-8:n lopussa näkyy sama asia: -
"...eikä kukaan voinut mennä sisälle temppeliin, -
ennenkuin niiden seitsemän enkelin seitsemän vitsausta -
oli käynyt täytäntöön."
Kohdissa kerrotaan samasta asiasta.
Nyt katsomme Ilmestyskirjan lukua 15:3.
"He laulavat Mooseksen virttä."
Mooseksen virsi on peräisin Toorasta.
5. Mooseksen kirja 31:30:sta -
löytyvät Mooseksen virren sanat.
Sitä me laulamme Jeshuan palatessa.
Katsotaan 5. Moos. 32:40-44.
Kuvaus kuulostaa samalta kuin Ilmestyskirjassa.
Jeesus tulee salamoivan miekan kanssa kostamaan.
Ilmestyskirja 6:10:ssä Jumalan Sanan tähden surmatut huutavat: -
"Kuka kostaa veremme?"
Ilm. 19:2: "Sillä totiset ja vanhurskaat ovat hänen tuomionsa."
Sovituspäivä on siis tuomion päivä.
5. Moos. 32:ssa Herra tulee salamoivan miekan kanssa.
Ilm. 19:15-18:ssä kerrotaan, -
että hänen suustaan lähtee terävä miekka.
3. Moos. 16:3-4:ssä sanotaan, -
että ylipappi pukee yllensä valkean pellavaihokkaan.
Sovituspäivänä kaikki pukeutuvat valkoiseen.
Valkoinen asu ei kuulunut vain ylipapeille.
Nykyäänkin juutalaiset pukeutuvat sovituspäivänä valkoisiin.
Ilm. 19:13-14:ssä -
ollaan myös puettuina valkeaan ja puhtaaseen pellavavaatteeseen.
Se toteutuu sovituspäivänä.
2. Moos. 23:16:ssa -
puhutaan leikkuujuhlasta -
ja korjuujuhlasta.
Silloin sato kootaan vainiolta.
Se löytyy siis toisesta Mooseksen kirjasta.
Mitä Matt. 13:sta löytyy?
Matteus 13:38-39: -
"Pelto on maailma; elonaika on maailman loppu.
Ja leikkuumiehet ovat enkelit."
Tässä on kyse syysjuhlasta.
Nyt kerron, miksi se on profeetallista Israelille.
Ylimmäinen pappi menee kerran vuodessa esiripun taakse.
Silloin hän kohtaa Jumalan kasvoista kasvoihin.
Juhlassa kohdataan Jumala kasvoista kasvoihin.
Sovituspäivän aikana Jumala ottaa pois peitteen Israelin kasvoilta.
Silloin kansan näkee Jumalan kasvoista kasvoihin.
Hesekielin luku 20 kuvaa tätä asiaa.
Jae 35: "Ja minä tuon teidät kansojen erämaahan, -
ja siellä minä käyn oikeutta teidän kanssanne kasvoista kasvoihin."
Kirjoita muistiin Jes. 25:7-8.
Jumala sanoo, että peite on kaikilla, eikä vain juutalaisilla.
Jumala sanoo, että hän ottaa pois verhon kaikkien yltä.
1. Kor. 13:12: -
"Sillä nyt me näemme kuin kuvastimessa, arvoituksen tavoin, -
mutta silloin kasvoista kasvoihin; -
nyt minä tunnen vajavaisesti..."
Me siis näemme kuin arvoituksen tavoin.
Jopa me kristityt näemme vain osan.
Näinhän Sanaan on kirjoitettu.
Katsotaan Roomalaiskirjeen lukua 11:25.
Tämä on erittäin tärkeää!
Kuunnelkaapa: "Israelia on OSAKSI kohdannut paatumus -
hamaan siihen asti, kunnes pakanain täysi luku on sisälle tullut."
Israel ei ole täysin sokea -
vaan pelkästään osittain.
Kristitytkin ovat osittain sokeita.
Kun toinen osapuoli nöyrtyy, toinenkin ryhmä hyötyy.
Silloin saadaan koko kuva.
Nyt sohimme toisiamme ainoaan terveeseen silmään.
Roomalaiskirje 11:15:ssä sanotaan: -
"Sillä jos heidän hylkäämisensä on maailmalle sovitukseksi, -
mitä heidän armoihin-ottamisensa on muuta kuin elämä kuolleista?"
Uskon, että kuolleitten ylösnousemus tapahtuu, -
kun Israel tunnistaa Messiaansa.
Kun Joosef oli Egyptissä, hänen veljensä eivät tunnistaneet häntä.
Miten on mahdollista, etteivät veljet tunteneet häntä?
Hän näytti egyptiläiseltä.
Mikseivät juutalaiset tunnista Jeesusta tänään?
Siksi, että tuomme esille vierasmaalaista Jeesusta.
Hän ei näytä juutalaiselta. Se on ongelmana.
Ihmettelemme, mikseivät juutalaiset ymmärrä.
He eivät ymmärrä, koska emme ole esitelleet oikeaa Jeshuaa.
Koin, että minun täytyy sanoa tämä.
Jatkamme Room. 11:20:sta.
Heidän epäuskonsa tähden meidät on oksastettu.
Arvatkaa, mitä sitten sanotaan.
Heidän epäuskonsa tähden me olemme saaneet armon.
Sitten sanotaan, -
että juutalaiset tulevat uskoon, kun osoitatte heille laupeutta.
Miksi juutalaiset eivät ole uskoneet?
Sentähden, että heille ei ole osoitettu laupeutta!
Sitä he kaipaavat.
Haluan kertoa eräästä hienosta tapahtumasta.
Washingtonin osavaltiossa senaattorin vaimo pyysi -
minua puhumaan konferenssissa.
Siellä oli paljon kristittyjä koolla, -
mutta hän halusi heidän ymmärtävän uskon heprealaisia juuria.
Hän pyysi juutalaisen rabbin puhumaan Israelin historiasta.
Eräs toinen juutalainen puhui poliittisesta tilanteesta.
Hän halusi minun puhuvan korvausteologiasta.
Ensimmäisenä puhui juutalainen mies poliittisesta tilanteesta.
Sitten rabbi puhui Israelin historiasta.
Lounaan jälkeen puhuin korvausteologiasta.
Poliitikko lähti, mutta rabbi halusi jäädä kuuntelemaan.
Kävin läpi historiaa, kuinka kirkko on vainonnut juutalaisia -
kahden tuhannen vuoden ajan.
Monet kristityt eivät tunne kirkkohistoriaa.
Juutalainen rabbi kyllä tiesi.
Kaikki istuivat pöydissä, ja hän istui takimmaisena.
Hän katseli siellä silmät suurina.
Hänen oli vaikea uskoa, että kristitty puhui -
muille kristityille kirkon pahoista teoista.
Lopuksi lainasin Danielin kirjaa.
Daniel oli vanhurskas mies.
Hän sanoi: "Jumala, anna anteeksi esi-isieni synnit, -
sillä he ovat luopuneet sinusta."
Luin tämän sanankohdan ja katsoin suoraan rabbiin.
Kysyin häneltä: "Annatko meille anteeksi, -
sen mitä olemme tehneet kansaasi vastaan?"
Hän nousi ylös silmät kyynelissä.
Hän sanoi: "Saatte anteeksi!"
Hän juoksi luokseni ja halasi minua.
He kaipaavat meiltä laupeutta -
eivätkä usko, ellemme sitä heille osoita.
Käsittelemme kohta lehtimajanjuhlaa.
Vaivanaika alkaa pasuunansoiton päivänä.
Sovituspäivänä jonakin vuonna israelilaiset huomaavat, -
että Jeesus on juutalainen.
Myös monet kristityt yllättyvät siitä, että hän on juutalainen.
Nyt siirrymme lehtimajanjuhlaan.
Se on ilon aikaa.
Jumala määräsi kaikkia olemaan iloisia seitsemän päivän ajan.
Ei riitoja. Seitsemän päivää valittamatta.
Kaikki muuttavat asumaan pieniin majoihin.
Mietitään, miksi.
Nämä pienet teltat olivat väliaikaisia oleskelupaikkoja.
Näitä "sukkot"-majoja voitiin käyttää myös karjatarhana.
1. Moos. 33:17:ssa sanotaan juuri niin: -
"Mutta Jaakob lähti Sukkotiin ja rakensi siellä itsellensä majan.
Ja karjallensa hän teki tarhoja.
Siitä tuli sen paikan nimeksi Sukkot."
Siksi juhla on nimeltään "sukkot", lehtimajojen juhla -
tai ilmestysmajojen juhla.
5. Moos. kirja 16:16:ssa kerrotaan, -
kuinka juhlaa vietetään.
Jumala on aina halunnut asua ihmisten parissa.
Ensimmäisenä lehtimajanjuhlan päivänä -
alettiin rakentaa Mooseksen ilmestysmajaa.
2. Moos. 25:9:ssä Jumala kertoo ilmestysmajan rakentamisen syyn: -
Hän halusi asua heidän keskellään.
Aina siitä lähtien, kun ihmiset ajettiin ulos paratiisista, -
Jumala on halunnut heihin yhteyttä uudelleen.
Sakarja 14:ssa kerrotaan, -
että Jeesus palaa Öljymäelle.
Kaikkien pakanakansojen on tultava Jerusalemiin lehtimajanjuhlille.
Muuten he saavat vitsauksia ja kuivuutta.
Tuhatvuotisessa valtakunnassa, kun Jeesus on täällä, -
vietämme lehtimajanjuhlaa.
Jos et sitä tee, ei kansakunnallesi tule sadetta.
Jumala sanoo Vanhassa Testamentissa, -
että lehtimajanjuhla on hyvä asia.
Sanoisiko hän sitten, ettei siitä tarvitsekaan välittää -
mutta tuhatvuotisessa valtakunnassa se olisi taas hyvä?
Se ei olisi loogista. Meidän on opittava lehtimajanjuhlasta.
Meidän kehomme on väliaikainen asumus.
Ruumiimme on väliaikainen maja.
2. Kor. 5:1: -
"...vaikka tämä meidän maallinen majamme hajotetaankin maahan, -
meillä on asumus Jumalalta, iankaikkinen maja taivaissa, -
joka ei ole käsin tehty."
Joh. 1:14: "Ja Sana tuli lihaksi ja asui meidän keskellämme..."
Sana tuli lihaksi ja "majaili" keskellämme.
Sakarja 14:ssä on tärkeä kohta, joka täytyy ymmärtää.
Tuhatvuotinen valtakunta alkaa lehtimajanjuhlasta.
Kansat kutsutaan joka vuosi juhlimaan Messiaan paluuta -
lehtimajanjuhlaan, -
koska hänen tuhatvuotinen hallintokautensa alkaa silloin.
2. Piet. 1:16: -
"Sillä me emme seuranneet viekkaasti sommiteltuja taruja -
tehdessämme teille tiettäväksi -
Herramme Jeesuksen Kristuksen voimaa ja tulemusta, -
vaan me olimme omin silmin nähneet hänen valtasuuruutensa."
Milloin Pietari näki Herran voiman, tulemisen ja valtasuuruuden?
Se tapahtui kirkastusvuorella.
Markus 9:1-2:ssa Jeesus sanoi: -
"...tässä seisovien joukossa on muutamia, -
jotka eivät maista kuolemaa, -
ennenkuin näkevät Jumalan valtakunnan tulevan voimassansa."
Hän vei heidät korkealle vuorelle.
Hän muuttui heidän edessään.
Pietari sanoi: "Tehkäämme kolme majaa, sinulle yksi -
ja Moosekselle yksi ja Eliaalle yksi."
Miksi hän sanoi niin? Koska niin tehtiin lehtimajanjuhlassa -
eli ilmestysmajajuhlassa.
Temppelin lehtimajanjuhlaan -
saapui Josefuksen mukaan -
kaksi miljoonaa juutalaista.
Se oli suuren ilon aikaa.
Tässä on kuva temppelistä.
Siellä oli naisille oma osasto.
Siellä oli parvekkeita, joilta naiset katselivat juhlaa.
Siellä oli neljä suunnattoman suurta kynttilänjalkaa, -
jotka olivat kahdeksan kerroksen korkuisia.
Nuorten pappien tehtävä -
oli kiivetä 8 kerroksen korkeudelle viemään öljyä kynttilänjalkoihin.
Jerusalem on kukkulalla, joten kaikki näkivät temppelin valot.
Joh. 8:ssa Jeesus sanoi juuri tämän juhlan aikana: -
"Minä olen maailman valkeus."
Tämän tapahtuman aikana on juhla, jolloin jongleerataan soihduilla.
Papit laulavat.
Kaksi pappia puhaltaa hopeisiin trumpetteihin.
Syynä tähän juhlaan oli juomauhri.
Kuuman kesän jälkeen ei ollut satanut.
Juomauhria annettaessa kaadettiin vettä.
Oli paljon kansaa koolla, ja papit jaettiin kolmeen ryhmään.
Ylipappi johti yhtä ryhmää.
Hänellä oli kultainen malja ja hopeinen kannu.
He menivät Siiloan lähteelle.
Se sijaitsi etelään päin, mäen alapuolella.
Siiloan lähteellä oli "elävää vettä".
Ylipapilla oli kultainen malja, ja kaikki seurasivat häntä.
Hän meni lähteelle ja otti elävää vettä.
Avustajalla oli viinillä täytetty hopeamalja, -
joka kertoo sovituksesta.
Miljoonat ihmiset seurasivat pappia lähteelle ja takaisin temppeliin, -
kun hän kaatoi vettä ja verta alttarille.
Se oli elävää vettä.
Muistatteko jakeen: "...hevoset ja miehet hän mereen syöksi.
Herra on... väkevyyteni ja hänestä tuli minulle pelastus?"
Psalmi 118:14: "Herra on minun väkevyyteni ja ylistysvirteni, -
ja hän tuli minulle pelastajaksi."
Mikä on "pelastus" hepreaksi?
Jeshua.
Tässä kaadetaan alttarille viiniä ja elävää vettä ja lauletaan: -
"Herra on väkevyyteni ja ylistysvirteni -
ja hän tuli minulle Jeshuaksi."
Silloin lauletaan myös Jesajan lukua 12.
Luetaan Jesajan luvusta 12:2-3.
Joka vuosi sitä lauletaan lehtimajanjuhlilla Israelissa: -
"Katso, Jumala on minun Jeshuani, -
minä olen turvassa enkä pelkää, sillä Herra, Herra on minun -
väkevyyteni ja ylistysvirteni, -
hän tuli minulle Jeshuaksi.
Te saatte ilolla ammentaa vettä Jeshuan lähteistä."
Juuri kun juutalaiset lauloivat, -
että he ammentavat iloiten vettä Jeshuan lähteistä, -
Jeshua nousi seisomaan Joh. 7:n mukaan ja sanoi: "Juuri niin!"
Joh. 7:38: "Joka uskoo minuun, hänen sisimmästään on, -
niinkuin Raamattu sanoo, juokseva elävän veden virrat."
Johannes 7:n aikana tapahtui juuri kuvaamamme juhlan vietto.
Toinen pappien ryhmä meni laaksoon hakemaan -
kymmenen metrin pituisia pajunoksia.
Tuhannet papit heiluttivat oksia -
marssiessaan takaisin alttarin luo.
Voitko kuvitella tuhansien pajunoksien suhinan?
Heprean sana "tuulelle" on "ruach", -
joka voidaan kääntää myös sanalla "Henki".
Osa papeista saapuu oksia heiluttaen -
ja toinen ryhmä saapuu kantaen verta ja elävää vettä.
Veri ja elävä vesi saapuvat etelästä ja Henki idästä.
Materiaalia konferenssista saat: www.ElShaddai.se
Yksi papeista soittaa huilua temppelin kulmassa.
Koska huilu on lävistetty, häntä kutsuttiin lävistetyksi.
Hän kutsui musiikillaan tuulen, veden ja veren temppeliin.
Lehtimajanjuhla annettiin, jotta näkisimme, -
millaista elämä on sitten, kun Messias palaa.
Kuten vesi peittää meren, -
Jumalan Henki peittää maan.
Tästä opetetaan, että Googin ja Maagoogin sota käydään silloin.
Heprean kielessä sana "gog" tarkoittaa kattoa.
Kun ihminen rakentaa, hän estää Jumalaa toimimasta.
Jumala taas haluaa meidän asuvan vaatimattomassa lehtimajassa.
Sen katon läpi näkyy taivas.
Siellä luotamme Jumalaan, emme omiin rakennelmiimme.
Kiitos!
Suomennos: Anneli Olin